בריאן טולברט

בריאן טולברט (אנגלית: Brian Tolbert; נולד ב-20 ביוני 1974 בלאנסינג, מישיגן) הוא כדורסלן עבר אמריקאי. טולברט שיחק בעמדת הגארד ומתנשא לגובה של 1.92 מטרים.

ביוגרפיה

טולברט, אשר נולד וגדל בלאנסינג שבמדינת מישיגן החל לשחק כדורסל בילדותו במסגרת חוג הכדורסל של עיירתו וכן מאוחר יותר, במכללת איסטרן מישיגן שם הוא היה מלך הסלים של המכללה בכל הזמנים. 

בעונת 2001/02 עבר טולברט לקבוצה האיטלקית סיינה, איתה זכה באותה עונה בגביע ספורטה.
בעונת 2002/03 עבר טולברט לסאות' איסט מלברן מג'יק האוסטרלית. ב-2003/04 עבר טולברט לקבוצה הקפריסאית אפואל ניקוסיה. באותה עונה עבר לקבוצה הטורקית פינאר קרשיאקה איזמיר, בשנים 2004/05 הגיע טולברט לישראל לקבוצת מכבי פתח תקווה איתה הוא ירד ליגה. ב-2005 טולברט הגיע לעירוני אשקלון, שנה לאחר מכן הוא הגיע למכבי ראשון לציון, בעונת 2007/08 טולברט חתם בעירוני רמת גן, ב-2008 חתם טולברט בהפועל חולון וזכה עימה בגביע המדינה בכדורסל עם שלשה על הבאזר שקבעה את התוצאה 69-68 בגמר מול קבוצת מכבי חיפה.

בעונת 2009/10 שב טולברט לקדנציה שנייה באליצור אשקלון. ובחודש נובמבר 2010 חזר לקבוצה הפועל חולון, ממנה ירד לליגה הלאומית כשחתם בהפועל כפר סבא\כוכב יאיר ובדצמבר 2011 הכריז על פרישה, חזר בו ושיחק את עונת 2011/2012 במדי עירוני נס ציונה מהליגה הלאומית בכדורסל בטרם פרש סופית.

קישורים חיצוניים

 דף השחקן באתר ONE

הערות שוליים

כדורסלני מנס סאנה סיינה
כדורסלני עירוני אשקלון
כדורסלני פינאר קרשיאקה
כדורסלני מכבי ראשון לציון
כדורסלני מכבי עירוני רמת גן
כדורסלני הפועל חולון
כדורסלני מכבי פתח תקווה
כדורסלני א.ס. רמת השרון
כדורסלני הפועל כפר סבא
כדורסלני עירוני נס ציונה
כדורסלנים אפרו-אמריקאים
כדורסלנים אמריקאים
מישיגן: כדורסלנים
אמריקאים שנולדו ב-1974